CELEX: 32021D1711
Language: fi
Date: 2021-09-23 00:00:00
Title: Komission päätös (EU) 2021/1711, annettu 23 päivänä syyskuuta 2021, jäsenten nimittämisestä lautakuntaan, joka avustaa komissiota valitsemaan ehdokkaita hoitamaan kansainvälisten investointituomioistuinten jäsenten tehtäviä

24.9.2021   
               
               
                  FI
               
               
                  Euroopan unionin virallinen lehti
               
               
                  L 339/123
               
            
         KOMISSION PÄÄTÖS (EU) 2021/1711,
         annettu 23 päivänä syyskuuta 2021,
         jäsenten nimittämisestä lautakuntaan, joka avustaa komissiota valitsemaan ehdokkaita hoitamaan kansainvälisten investointituomioistuinten jäsenten tehtäviä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         sekä katsoo seuraavaa:
         
                     (1)
                  
                  
                     Komissio hyväksyi 16 päivänä joulukuuta 2020 päätöksen C(2020) 8905 final, jolla perustetaan lautakunta avustamaan komissiota ehdokkaiden valinnassa hoitamaan kansainvälisten investointituomioistuinten jäsenten tehtäviä sekä nimiluetteloiden tai muiden kansainvälisten tuomioistuinten jäsenten valinnassa, jäljempänä ’lautakunta’.
                  
               
                     (2)
                  
                  
                     Päätöksen C(2020) 8905 final mukaisesti lautakunnan tarkoituksena on varmistaa, että valintamenettely on tiukka ja että valitut henkilöt ovat riippumattomia, puolueettomia ja päteviä.
                  
               
                     (3)
                  
                  
                     Päätöksen C(2020) 8905 final 4 artiklan 1 kohdan mukaan lautakunnan olisi muodostuttava neljästä jäsenestä, joista yhden nimeää komissio, yhden neuvosto, yhden jäsenvaltiot ja yhden Euroopan parlamentti.
                  
               
                     (4)
                  
                  
                     Tammikuussa 2021 komissio julkaisi avoimen hakumenettelyn komission nimeämän ehdokkaan valitsemiseksi lautakuntaan (1). Tällä välin sekä Euroopan parlamentti että neuvosto toteuttivat yhdessä jäsenvaltioiden kanssa menettelynsä ehdokkaiden valitsemiseksi lautakuntaan.
                  
               
                     (5)
                  
                  
                     Euroopan parlamentin puhemies ilmoitti 17 päivänä maaliskuuta 2021 komission puheenjohtajalle parlamentin lautakuntaan nimeämän nais- ja miesehdokkaan nimet, jotta komissio voisi ottaa nimityspäätöksessään huomioon lautakunnan yleisen sukupuolijakauman.
                  
               
                     (6)
                  
                  
                     Komissio sai valintamenettelyn päätökseen 17 päivänä toukokuuta 2021.
                  
               
                     (7)
                  
                  
                     Neuvosto ilmoitti 22 päivänä heinäkuuta 2021 komissiolle neuvoston ja jäsenvaltioiden ehdokkaiden nimet,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään seuraavat henkilöt päätöksellä C(2020) 8905 final perustetun lautakunnan jäseniksi:
            
                        1)
                     
                     
                        Bruno SIMMA;
                     
                  
                        2)
                     
                     
                        Inge GOVAERE;
                     
                  
                        3)
                     
                     
                        Jan KLABBERS;
                     
                  
                        4)
                     
                     
                        Pavel ŠTURMA.
                     
                  
         
            2 artikla
            Päätöksen C(2020)8905 final 4 artiklan 6 kohdan mukaisesti ja arvalla valiten
            
                        1)
                     
                     
                        nimitetään Inge GOVAERE ja Pavel ŠTURMA kuuden vuoden toimikaudeksi, jota ei voida uusia, alkaen tämän päätöksen julkaisupäivästä;
                     
                  
                        2)
                     
                     
                        nimitetään Bruno SIMMA ja Jan KLABBERS yhdeksän vuoden toimikaudeksi, jota ei voida uusia, alkaen tämän päätöksen julkaisupäivästä.
                     
                  
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 23 päivänä syyskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  Saatavilla osoitteessa https://trade.ec.europa.eu/doclib/docs/2021/january/tradoc_159356.01.2021.pdf